**Pápakörnyéki Önkormányzatok**

**Feladatellátó Társulás**

**Elnökétől**

**8564 Ugod, Kossuth u. 32.**

**Feladatellátó Társulás**

**Tag Önkormányzatok**

**polgármesterei**

**részére**

**Székhelyükön**

**Tisztelet Polgármester Asszony/Úr!**

**Takácsi Község Önkormányzata a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról megalkotta rendeletét, ami 8/2021. (III.24.) számon került kihirdetésre.**

**A rendelet 1. melléklete tartalmazza a házi segítségnyújtás intézményi térítési díjait.**

**A központi költségvetés 2022. évi normatív támogatása, illetve a 2021. évi várható pénzmaradvány lehetővé tesz azt, hogy 2022. április 1-től 2023. március 31-ig az ellátottak térítési díj nélkül vehessék igénybe a házi segítségnyújtást.**

**Tekintettel arra, hogy előre nem lehet tudni, hogy 2023. évben milyen központi finanszírozása lesz a házi segítségnyújtásnak, ezért a rendelet 1. melléklete szerinti, jelenleg hatályos intézményi térítési díjra vonatkozó szabályok megmaradnak, az előterjesztés szerinti időszakra vonatkozó térítési díj mentességet a rendelet 2. melléklete tartalmazza.**

A Pápakörnyéki Önkormányzatok Feladatellátó Társulás Társulási Tanács 2022. február 15-én 6/2022. (II. 15.) határozatával elfogadta a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló rendelet-tervezetet.

**Pápakörnyéki Önkormányzatok Feladatellátó Társulás**

**Társulási Tanács**

**6/2022. (II. 15.) határozata**

1. A Pápakörnyéki Önkormányzatok Feladatellátó Társulás Társulási Tanácsa a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló Takácsi Község Önkormányzat Képviselő-testülete 8/2021. (III. 24.) önkormányzati rendelet módosítására vonatkozó rendelet-tervezet (határozat 1. melléklete) az előterjesztés szerint jóváhagyja.

2. A Társulási Tanács felkéri a munkaszervezeti feladatokat ellátó jegyzőt, hogy a rendelet- tervezetet a társulásban részt vevő önkormányzatok részére a hozzájárulásuk megkérése végett küldje meg, azt követően gondoskodjon a rendelet megalkotása miatt Takácsi Község Önkormányzata részére történő előterjesztéséről.

Határidő: azonnal

Felelős: Elnök

1. **melléklet**

**Takácsi Község Önkormányzat Képviselő-testületének /2022.(…..)**

**önkormányzati rendelete**

**a Pápakörnyéki Önkormányzatok Feladatellátó Társulása által fenntartott**

**a személyes gondoskodást nyújtó szociális és gyermekjóléti ellátásokról**

**és a fizetendő térítési díjakról megállapításáról szóló**

**8/2021. (III. 24.) önkormányzati rendelet módosításáról**

Takácsi Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 92.§ (1)-(2) bekezdésében, valamint a gyermekek védelméről és a gyámügyi igazgatásról szóló többször módosított 1997. évi XXXI. törvény 29.§ (1)-(2) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a. pontjában meghatározott feladatkörében eljárva a társulásban részt vevő önkormányzatok véleményének a kikérésével a következőket rendeli el:

**1.**

**§** Takácsi Község Önkormányzatának Képviselő-testülete a Pápakörnyéki Önkormányzatok Feladatellátó Társulása által fenntartott, a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló 8/2021. (III. 24.) önkormányzati rendelete 7. § helyébe a következő rendelkezés lép:

**„7.§**

(1) Az intézményi térítési díj a személyes gondoskodás körébe tartozó szociális ellátások ellenértékeként megállapított összeg (a továbbiakban: intézményi térítési díj). Az intézményi térítési díjat a fenntartó tárgyév április 1-jéig állapítja meg. Az intézményi térítési díj összege nem haladhatja meg a szolgáltatási önköltséget. Az intézményi térítési díj év közben egy alkalommal korrigálható.

(2) A mindenkori évi intézményi térítési díjakat a rendelet 1. melléklete tartalmazza.

(3) A 2022. április 1-től 2023. március 31-ig fizetendő intézményi térítési díjat a 2. melléklet tartalmazza.”

**2.§**

(1) E rendelet kihirdetését követő nap lép hatályba, rendelkezéseit 2022. január 1-től kell alkalmazni.

Vajda György Pfilfné Bagics Judit

polgármester jegyző

2. melléklet a /2022. (…..) önkormányzati rendelethez

1. A Pápakörnyéki Önkormányzatok Feladatellátó Társulás fenntartásában működő Pápakörnyéki Önkormányzatok Feladatellátó Intézményben az intézményi térítési díjat Takács Község Önkormányzatának Képviselő-testülete 2022. április 1-től 2023. március 31-ig az alábbiak szerint állapítja meg.

2. Házi segítségnyújtás intézményi térítési díj összege: 0 Ft/óra

A Társulási Tanács által jóváhagyott intézményi térítési díjról a Társulási Megállapodás szerint Takácsi Község Önkormányzat Képviselő-testülete alkot rendeletet.

A jogalkotásról szóló 2010. évi CXXX. törvény 5. § (1a) bekezdése alapján:

„Ha a felhatalmazás jogosultja a helyi önkormányzat képviselő-testülete, társulás esetén - ha a társulási megállapodásban meghatározott feladat- és hatáskör a felhatalmazás tárgyának szabályozására kiterjed - az önkormányzati rendelet megalkotására a társulási megállapodásban kijelölt vagy ennek hiányában a társulás székhelye szerinti helyi önkormányzat képviselő-testülete jogosult. A rendelet megalkotásához a társulásban résztvevő helyi önkormányzat képviselőtestületének hozzájárulása szükséges.”

Fentiek alapján a rendelet megalkotása előtt szükséges (**amennyiben nincs polgármesteri** **hatáskörébe utalva**) a társulásban résztvevő önkormányzatok képviselő-testületeinek a véleményét kikérni a rendelet megalkotása kapcsán.

**Az ismertetett jogszabályi kötelezettség alapján kérem, szíveskedjék az alábbi határozati javaslatot a Képviselő-testület elé terjeszteni.**

**….Község Önkormányzat Képviselő-testületének**

**/2022. (…..) határozata**

…..Község Önkormányzatának Képviselő-testülete a Pápakörnyéki Önkormányzatok Feladatellátó Társulás Társulási Tanácsa 6//2022. (II. 15.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

Határidő: Folyamatos

Felelős: Polgármester

Amennyiben a **polgármesternek** az önkormányzat szervezeti és működési szabályzata alapján **átruházott hatáskörben van véleményezési jogköre** a rendelet megalkotása kapcsán, **kérem, hogy az alábbi tartalmú nyilatkozatot szíveskedjék megküldeni.**

….Község Polgármestere a Pápakörnyéki Önkormányzatok Feladatellátó Társulás Társulási Tanácsa 6/2022. (II. 15.) határozatával jóváhagyott, a Pápakörnyéki Önkormányzatok Feladatellátó Társulása által fenntartott a személyes gondoskodást nyújtó szociális és gyermekjóléti ellátásokról és a fizetendő térítési díjakról szóló önkormányzati rendelet megalkotásával egyetért.

**Tisztelettel kérem az Önkormányzatok Polgármestereit, hogy a véleményeket 2022. április 30-ig szíveskedjék a Társulás részére megküldeni, annak érdekében, hogy Takácsi Község Önkormányzat Képviselő-testülete a rendeletalkotási kötelezettségének eleget tudjon tenni.**

Ugod, 2022. 03. 23.

**Üdvözlettel:**

**Vörös Tibor**

**elnök**